Airbus A350

Airbus A350 XWB (Extra Wide Body) er et tomotorers, wide-body-jetfly produceret af den europæiske flyproducent Airbus. Flyet er den første Airbus hvis skrog- og vingestrukturer begge primært er fremstillet af carbonfiberforstærket polymer. Dens to varianter har plads til 325 (-900-modellen) og 366 (-1000-modellen) passagerer i et typisk tre-klasse konfiguration. Den er tænkt som efterfølgeren til Airbus A340 og er Airbus' svar på Boeings model 787 Dreamliner.

Modellen blev oprindeligt udtænkt i 2004 med Airbus A330s skrog, men med nye aerodynamiske egenskaber og motorer. I 2006 redesignede Airbus flyet som svar på negativ feedback fra flere større potentielle kunder. Den model, de kom frem til, blev kaldt for Airbus A350 XWB. Udviklingsomkostningerne anslås til 11 mia. euro (82,2 mia. kr.). Prototypen lettede for første gang den 14. juni 2013 i Toulouse i Frankrig.

Som følge af 787'erens problemer i 2013 med kortsluttede lithium-ion-batterier valgte Airbus at erstatte lithium-ion-batteriet i A350 XWB med det mere traditionelle nikkel-kadmium-batteri.

Ordrer og leveringer

Varianter 
Tre hovedvarianter af A350 – A350-800, -900 og -1000 – blev lanceret i 2006 med ibrugtagning planlagt til 2013. Ved luftshowet i Paris i 2011 udsatte Airbus ibrugtagningen af A350-1000 med to år, til midten af 2017, fordi Airbus gerne ville have motorerne med 97000 lb thrust (431 kN; 431.000 newtons) i stedet for de tidligere 93.000 lb. I juli 2012 blev A350's ibrugtagning forsinket til anden halvdel af 2014, før -900 -modellen startede med Qatar Airways den 15. januar 2015. I oktober 2012 var det meningen, at -800-modellen skulle begynde kommerciel flyvning i midten af 2016, men udviklingen af denne model blev annulleret i september 2014.

Den 26. juni 2018 fik Iberia som det første flyselskab en opgraderet version af -900-modellen, med en maksimum takeoff vægt (MTOW) på 280 ton i stedet for standarden, 275 ton, og en rækkevidde på  med 325 passagerer i tre klasser.

A350-900ULR 

Den 11. oktober 2018 fløj Singapore Airlines' samt verdens første A350-900ULR (Ultra Long Range) på sin 18 timer lange rejse, og dermed den længste flyvetur i verden, fra Singapore-Changi til Newark. Dagen efter, den 12. oktober, landede den i Newark efter 17 timer og 52 minutter. Flyselskabet fik flyet den 22. september 2018, og den har 67 business class- og 94 premium economy-sæder (i alt 161 sæder). Den er den første ud af de syv -900-ULR, som Singapore Airlines har bestilt. Den 2. november 2018 begyndte flyet også på deres Singapore-Los Angeles rute.

Flyet er en variant af A350-900. Den har ikke flere brændstoftanke end -900-modellen, men bruger i stedet yderligere plads, der allerede er tilgængeligt i de eksisterende tanke, så dens tanke kan bære 165.000 liter, i stedet for -900-modellens 141.000 liter. Den har en maks rækkevidde af , som er længere end noget andet passagerfly i verden. Dens MTOW er øget fra 275 til 280 ton, som gør det muligt at kunne flyve i over 20 timer uden at skulle lande. Dens jomfrurejse skete den 23. april 2018. Den første -900ULR blev rullet ud uden sine motorer i februar 2018 til jordprøvning, og startede flyvningstest efter motorinstallation for at kontrollere den større brændstofkapacitet og til at måle præstationsforbedringer fra de udvidede winglets.

Specifikationer

Flytype modelbetegnelser

ICAO flytypebetegnelser

Noter

Referencer

Eksterne henvisninger 
 Detaljer om Airbus A350-familien på Airbus' officielle hjemmeside 

Passagerfly
A350
2-motors jetfly